שון גאן

שון גאן (באנגלית: Sean Gunn; נולד ב-22 במאי 1974) הוא שחקן אמריקאי. גאן נולד בסנט לואיס, מיזורי. הוא בנם הצעיר ביותר של לאוטה וג'יימס פ', אחיהם הצעיר של הבמאי ג'יימס, התסריטאי בריאן, איש העסקים פטריק, השחקן מאט ועורכת הדין בת'. מוצא משפחתו מאירלנד, ושם המשפחה הוא קיצור של "מקגילגון" ("MacGilGunn"). הוא התחנך, כמו כל אחיו, בבית הספר היסודי והתיכון הישועי של סנט לואיס, וגדל בבית קתולי. כשגדל, החל ללמוד באוניברסיטת דה פול, שם רכש את כישורי המשחק שלו. ב-1995, שון הופיע בסרט דל התקציב של "טרומה" בבימוי לויד קאופמן ובכתיבת אחיו הקולנוען ג'יימס ג'אן, "טרומיאו ויוליה", בתפקיד משנה. ב-1997 שיחק במותחן "מוכים" לצד ג'ודי גריר. ב-2000, הוא הופיע כאורח בסדרת הטלוויזיה "בנות גילמור" כמתקין כבל ה-DSL מיק. החל מעונתה השנייה של הסדרה הוא הצטרף לצוות השחקנים, תחילה כשחקן משנה ולאחר מכן כשחקן ראשי, בדמותו של קירק גילסון, והיה לחלק מהסדרה עד שירדה מהמרקע ב-2007. גם ב-2000, הוא הופיע כאחד מהנבלים בסרט "המיוחדים". אחר כך, הוא הופיע כדמות חוזרת בסדרה "דרך אוקטובר" לזמן קצר. בתוך כך, הוא הופיע כאורח בכמה וכמה סדרות - "אנג'ל", "מפגשים מהסוג האישי", "כן, יקירי", "טרו ג'קסון", "אנדי ריכטר שולט ביקום", "Bunheads" ו-"Glee". ב-2003, הוא הופיע בתפקיד ראשי בסרט הקצר "האיש שהמציא את הירח". בין 2008 ל-2009, הוא השתתף בסדרת הרשת "James Gunn's PG Porn" של אחיו ג'יימס באתר האינטרנט "Spike". ב-2010, הוא הופיע בסרט "סופר", גם כן של אחיו ג'יימס, בתפקיד משנה. בסוף 2013, הופיע בתפקיד מפתח בסדרה "בונז". ב-2014, הוא הופיע בסרט גיבורי-העל עתיר התקציב ביקום הקולנועי של מארוול "שומרי הגלקסיה" בכתיבתו ובבימויו של אחיו ג'יימס. הוא גילם את דמותו של קרגלין, ושימש כעומד בסט לדמויותיהם של רוקט ראקון ותאנוס עבור צילומים תלת-ממדיים בטרם בוצע עבורם לכידת תנועה ודיבוב. ב-2017, הוא חזר לסרט ההמשך "שומרי הגלקסיה: חלק 2" ושב לגלם את דמותו של קרגלין, הפעם בתפקיד רחב יותר, ושימש פעם נוספת כעומד לדמותו של רוקט. ב-2018 וב-2019, הוא שימש כעומד לדמותו של רוקט גם ב"הנוקמים: מלחמת האינסוף" וב"הנוקמים: סוף המשחק". שון הצטרף אל ג'יימס גם כשעבר ליקום הקולנועי של DC, והוא הופיע בדמותו של וויזל הסמור ב"יחידת המתאבדים 2" שיצא לאקרנים ב-2021. בשנת 2023, עם שובו של ג'יימס אל מארוול, שון הופיע פעם נוספת כקרגלין בסרט המסכם של טרילוגיית שומרי הגלקסיה, "שומרי הגלקסיה: חלק 3". מדיה וקבצים בנושא שון גאן בוויקישיתוף שון גאן, ברשת החברתית אקס (טוויטר) שון גאן, ברשת החברתית אינסטגרם שון גאן, במסד הנתונים הקולנועיים IMDb (באנגלית) שון גאן, באתר AllMovie (באנגלית) שון גאן, באתר Rotten Tomatoes (באנגלית) שון גאן, במסד הנתונים הקולנועיים KinoPoisk (ברוסית) Sean Gunn, ‏TVGuide Frank Lovece, ‏James Gunn says ‘Guardians of the Galaxy Vol. 2’ a family affair, ‏Newsday, ‏4 במאי 2017 Joe Williams, ‏St. Louis director James Gunn goes galactic, ‏St. Louis Post-Dispatch, ‏31 ביולי 2014 James Gunn, ‏My brother Brian's dream about....‎, טוויטר, ‏5 ביולי 2015 Patrick Gunn profile, ‏qualiacapital James Gunn, ‏My sister Beth gave me....‎, טוויטר, 21 בדצמבר 2014 Interview with James Gunn, ‏he 404 Podcast episode 1047, ‏4 באפריל 2012 Notable Alumni: SLUH, ‏St. Louis University High School s, ‏St. Louis director James Gunn goes galactic, ‏St. Louis Post-Dispatch, ‏31 ביולי 2014 The Indoor Kids #58 — Everything with James Gunn (NSFW)‎, ‏The Indoor Kids - 49:42 to 52:56, ‏13 באוגוסט 2012 Briana Rodriguez, ‏Sean Gunn on His 3 Rules for Moving to L.A.‎, Backstage, ‏27 באפריל 2017 הבהרה: עומד לדמויותיהם - בזמן שלב הצילומים, שון נכח במקומן של הדמויות בסצנה על הסט וקרא את התסריט על מנת שלצד שאר השחקנים תהיה נוכחות שתסייע להם, אך בזמן הפוסט-פרודקשן הדמויות נוצרו בהנפשת CGI ובוצע להן דיבוב בידי אחרים.